CELEX: 32012R0734
Language: el
Date: 2012-08-10 00:00:00
Title: Κανονισμός (ΕΕ) αριθ. 734/2012 της Επιτροπής, της 10ης Αυγούστου 2012 , περί θεσπίσεως απαγόρευσης της αλιείας σολομού του Ατλαντικού στα ύδατα ΕΕ των υποδιαιρέσεων 22-31 (Βαλτική Θάλασσα εξαιρουμένου του κόλπου της Φινλανδίας) από σκάφη που φέρουν σημαία Σουηδίας

15.8.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 218/1
            
         ΚΑΝΟΝΙΣΜΌΣ (ΕΕ) αριθ. 734/2012 ΤΗΣ ΕΠΙΤΡΟΠΉΣ
   της 10ης Αυγούστου 2012
   περί θεσπίσεως απαγόρευσης της αλιείας σολομού του Ατλαντικού στα ύδατα ΕΕ των υποδιαιρέσεων 22-31 (Βαλτική Θάλασσα εξαιρουμένου του κόλπου της Φινλανδίας) από σκάφη που φέρουν σημαία Σουηδίας
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1224/2009 του Συμβουλίου, της 20ής Νοεμβρίου 2009, περί θεσπίσεως κοινοτικού συστήματος ελέγχου της τήρησης των κανόνων της κοινής αλιευτικής πολιτικής (1), και ιδίως το άρθρο 36 παράγραφος 2,
   Εκτιμώντας τα ακόλουθα:
   
               (1)
            
            
               Ο κανονισμός (ΕΕ) αριθ. 1256/2011 του Συμβουλίου, της 30ής Νοεμβρίου 2011, περί καθορισμού, για το 2012, των αλιευτικών δυνατοτήτων στη Βαλτική Θάλασσα για ορισμένα αποθέματα ιχθύων και ομάδες αποθεμάτων ιχθύων και περί τροποποιήσεως του κανονισμού (ΕΕ) αριθ. 1124/2010 (2), καθορίζει ποσοστώσεις για το 2012.
            
         
               (2)
            
            
               Σύμφωνα με τις πληροφορίες που έλαβε η Επιτροπή, τα αλιεύματα του αποθέματος το οποίο αναφέρεται στο παράρτημα του παρόντος κανονισμού, από σκάφη τα οποία φέρουν τη σημαία ή είναι νηολογημένα στο κράτος μέλος που αναφέρεται σε αυτό, έχουν εξαντλήσει την ποσόστωση που έχει κατανεμηθεί για το 2012.
            
         
               (3)
            
            
               Ως εκ τούτου, είναι αναγκαία η απαγόρευση των αλιευτικών δραστηριοτήτων για το εν λόγω απόθεμα,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Εξάντληση ποσόστωσης
   Η αλιευτική ποσόστωση που κατανεμήθηκε στο κράτος μέλος, το οποίο αναφέρεται στο παράρτημα του παρόντος κανονισμού, σχετικά με το απόθεμα που αναφέρεται σε αυτό για το 2012, θεωρείται ότι έχει εξαντληθεί από την ημερομηνία που καθορίζεται στο εν λόγω παράρτημα.
   Άρθρο 2
   Απαγορεύσεις
   Οι αλιευτικές δραστηριότητες για το απόθεμα που αναφέρεται στο παράρτημα του παρόντος κανονισμού από σκάφη που φέρουν τη σημαία ή είναι νηολογημένα στο κράτος μέλος το οποίο αναφέρεται σε αυτό απαγορεύονται από την ημερομηνία που καθορίζεται στο εν λόγω παράρτημα. Απαγορεύεται ειδικότερα η διατήρηση επί του σκάφους, η μετατόπιση, η μεταφόρτωση ή η εκφόρτωση ψαριών από το υπόψη απόθεμα τα οποία έχουν αλιευθεί από τα σκάφη αυτά μετά την εν λόγω ημερομηνία.
   Άρθρο 3
   Έναρξη ισχύος
   Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 10 Αυγούστου 2012.
      
         
            Για την Επιτροπή, εξ ονόματος του Προέδρου,
         Lowri EVANS
         
            Γενικός Διευθυντής Θαλάσσιας Πολιτικής και Αλιείας
         
      
   
   
      (1)  ΕΕ L 343 της 22.12.2009, σ. 1.
   
      (2)  ΕΕ L 320 της 3.12.2011, σ. 3.
   
      ΠΑΡΑΡΤΗΜΑ
      
                  Αριθ.
               
               
                  11/Baltic
               
            
                  Κράτος μέλος
               
               
                  Σουηδία
               
            
                  Απόθεμα
               
               
                  SAL/3BCD-F
               
            
                  Είδος
               
               
                  Σολομός Ατλαντικού (Salmo Salar)
               
            
                  Ζώνη
               
               
                  Ύδατα ΕΕ των υποδιαιρέσεων 22-31 (Βαλτική Θάλασσα εξαιρουμένου του κόλπου της Φινλανδίας)
               
            
                  Ημερομηνία
               
               
                  9 Ιουλίου 2012